વડાપ્રધાને જણાવ્યું હતું કે, યુવાનોને ટુરિસ્ટ ગાઈડ તરીકે તાલીમ આપવાથી રોજગાર સર્જનમાં મદદ મળશે. પુરાતત્વીય સ્થળોમાં લોકોનો રસ વધશે. પરિણામે પ્રવાસનને પણ પ્રોત્સાહન મળશે. નવી દિલ્હીમાં આકર્યોલોજીકલ સર્વે ઓફ ઈંડિયાની નવી ઈમારતના ઉદ્ઘાટન પ્રસંગે મોદીએ કહ્યું હતું કે, દેશના ઐતિહાસિક, પુરાતત્વીય વારસાના જતન માટે જનતાની સહભાગીતા અનિવાર્ય છે. નાગરિકોને જ ગૌરવ નહીં હોય તો ભારતીય ધરોહર સમાન ઐતિહાસિક વારસાનું સંરક્ષણ શકય નહીં બને, તેવો મત વડાપ્રધાને વ્યક્ત કર્યો હતો.